РЕПУБЛИКА СРБИЈА

ОПШТИНА ЋИЋЕВАЦ

ОПШТИНСКА УПРАВА ЋИЋЕВА

Одсек за урбанизам, грађевинарство и инспекцијске послове

Бр. 350-29/23-03

08.05.2023.год.

Ћићевац

На основу члана 49. Закона о планирању и изградњи (“Сл. Гласник РС”, бр.72/09, 81/09 испр.64/10, одлука УС 24/11,121/12,42/13 , одлука УС 50/13, одлука УС 98/13, одлука УС 132/14, 145/14, 83/18, 31/2019, 37/2019-др.закон, 9/2020 и 52/2021) и члана 51, 53. Правилника о садржини, начину и поступку израде документа просторног и урбанистичког планирања („Сл. Гласник РС“, бр.32/19), Одсек за урбанизам, грађевинарство и инспекцијске послове даје :

**ИЗВЕШТАЈ О ОБАВЉЕНОЈ СТРУЧНОЈ КОНТРОЛИ ПОНОВЉЕНОГ НАЦРТА**

**Измена и допуна ПРОСТОРНОГ ПЛАНА ОПШТИНЕ ЋИЋЕВАЦ и**

**ИЗВЕШТАЈА о стратешкој процени утицаја измена и допуна просторног плана пштине ћићевац на животну средину**

1) Уводни део – кратак приказ активности које се односе на поступак доношења одлуке, уговарање, припреме документације и упућивања документације на јавни увид:

На основу члана 48. Закона о планирању и изградњи (,, Службени гласник Републике Србије,,број 72/09,81/09-исправка,64/10-одлука УС , 24/11,121/12, 42/13-одлука УС, 50/13-одлука УС,98/13-одлука УС, 132/14, 145/14, 83/18, [31/19](javascript:void(0)) , [37/19](javascript:void(0)) - други закон, [9/20](javascript:void(0)) и 52/21) , члана 49. Правилника о садржини , начину и поступку израде докумената просторног и урбанистичког планирања (''Службени гласник РС'', бр. 32/2019), урађена је Измена и допуна Просторног плана Општине Ћићевац.

* Комисија за планове општине Ћићевац на 1. седници Комисије одржаној дана 07.04.2021. године дала је позитивно Мишљење на предлог Одлуке о изради Измена и допуна просторног плана општине Ћићевац и упутила Скупштини општине Ћићевац на усвајање;
* Комисија за планове општине Ћићевац на 3. седници Комисије одржаној дана 29.11.2021. године дала је позитивно Мишљење на предлог Одлуке о изради Измена и допуни просторног плана општине Ћићевац у делу који се односи на изградњу МХЕ на територији општине Ћићевац и упутила Скупштини општине Ћићевац на усвајање;
* Изради Измена и допуна Просторног плана општине Ћићевац приступило се на основу Одлуке о изради измена и допуна Просторног плана општине Ћићевац, коју је донела Скупштина општине Ћићевац на седници одржаној 09.04.2021. године (бр.одлуке 350-21/21-03), ("Сл.лист општине Ћићевац", бр.9/21) и Одлуке о приступању Изради измена и допуна Просторног плана општине Ћићевац у делу који се односи на изградњу мини хидроелектрана на територији општине Ћићевац, коју је донела Скупштина општине Ћићевац на седници одржаној 29.11.2021. године (бр.одлуке 350-88/21-03), ("Сл.лист општине Ћићевац", бр.26/21);
* Саставни део Одлуке о Изради измена и допуна Просторног плана општине Ћићевац, ("Сл.лист општине Ћићевац", бр.9/21) је и Одлука о приступању изради Стратешке процене утицаја измена и допуна Просторног плана општине Ћићевац на животну средину број 350-21/21-03 од 6.4.2021. године;
* Саставни део Одлуке о приступању Изради измена и допуна Просторног плана општине Ћићевац у делу који се односи на изградњу мини хидроелектрана на територији општине Ћићевац, ("Сл.лист општине Ћићевац", бр.26/21) је Одлука о неприступању изради стратешке процене утицаја Измена и допуна Просторног плана општине Ћићевац на животну средину број 501-31/21-03 од 26.11.2021. године;
* Носилац израде планске документације је орган надлежан за послове урбанизма - Општинска управа општине Ћићевац, Одсек за урбанизам, грађевинарство и инспекцијске послове;
* Стручни обрађивач плана је „ИНФОПЛАН“ Д.О.О. Аранђеловац, на основу уговора закљученог између наручиоца Општине Ћићевац и „ИНФОПЛАН“ Д.О.О. Аранђеловац;
* План се израђује средствима иницијатора – наручиоца израде Општине Ћићевац;
* После доношења одлука приступило се изради Нацрта плана по члану 51 б. Закона о планирању и изградњи, по скраћном поступку, без израде процедуре раног јавног увида;
* Плански документ Измена и допуна Просторног плана општине Ћићевац за јавни увид**,** припремио је „ИНФОПЛАН“ Д.О.О. Аранђеловац, са руководиоцем израде плана Драганом Стојиловић, дипл.инж.арх. (лиценца ИКС бр. 100 ПП00075 19);
* Плански документ Измена и допуна Просторног плана општине Ћићевац садржи: текстуални део, графички део и документација просторног плана;
* Измене и допуне Просторног плана се односе на:

-промену локација планираних за изградњу постројења за пречишћавање отпадних вода; у вези са тим: усклађивање дела текста и промена рефералне карте бр. 2.

- брисање локација за изградњу мини хидроелектрана; у вези са тим: усклађивање дела текста и промена рефералне карте бр. 2.

* **Циљ израде** плана је редефинисање намене у обухвату измена и допуна Плана, као и правила уређења и грађења. Посебни циљеви су усклађивање Просторног плана у складу са актуелним стањем и потребама у погледу неопходних измена комуналне инфраструктуре и намене простора кроз изградњу постројења за пречишћавање и евакуацију отпадних и фекалних вода на кп. бр. 98 КО Лучина и комплетирање јавно – комуналне инфраструктуре у функцији развоја комуналног опремања општине и повећање стандарда комуналних услуга и усклађивање Просторног плана са Одлуком о забрани изградње малих хидроелектрана на територији општине Ћићевац, донетој од стрaне Скупштине општине Ћићевац ("Службени лист општине Ћићевац", бр. 19/2021), а у циљу заштите животне средине и основних просторних вредности. У складу са Одлукама о изради Измена и допуна плана тражени су услови од надлежних институција у чијој је надлежности подручје измене планских решења;

2) Подаци о оглашавању и спровођење поступка раног јавног увида и подаци о седници комисије

Комисија за планове општине Ћићевац (формирана на основу Одлуке измени Одлуке о образовању Комисије за планове општине Ћићевац (,,Службени лист општине Ћићевац,, бр. 18/21)) на **2. седници** Комисије за планове општине Ћићевац у текућој 2022-ој години, одржаној дана **22.06.2022. године**, са почетком у 11.00 часова у Ћићевцу у Малој сали зграде општине Ћићевац, на другом спрату у улици Карађорђева бр.106 у Ћићевцу, разматрала је стручна контролу Нацрта плана Измене и допуне Просторног плана општине Ћићевац, пре упућивања документације на јавни увид и закључила следеће:

Материјал за Нацрт плана Измене и допуне Просторног плана општине Ћићевац упућује се у даљу процедуру након извршених следећих корекција у графичком и текстуалном делу Плана и то:

.Кориговати образложење у Текстуалном делу плана у Општем делу у тачки Полазне основе став 4. (страна 5).

1. Кориговати став о предложеној технологији за мање ППОВ – Плочник и Мрзеница.
2. Унети тачну трасу централног колектора према пројектној документацији.
3. У текстуалном делу плана прецизно унети називе реципијената за ППОВ.
4. Кориговати индекс заузећа парцеле на максимално 60% и у складу са тим кориговати проценат зелених површина на 30%.

. Кориговати текст у поглављу Спровођење у складу са одредбама из важећег просторног плана.

* Јавни увид Нацрта плана Измена и допуна Просторног плана општине Ћићевац, оглашен је у новинама Информер од 30. и 31.07.2022 .године и 07.09.2022. године, огласној табли у згради Општине Ћићевац и на званичној интернет страници општине Ћићевац. Јавни увид Нацрта плана Измена и допуна Просторног плана општине Ћићевац трајао је 30 дана, у периоду од  01.08.2022.год. закључно са 30.08.2022. год., а материјал је био изложен сваког радног дана, од 9.00 до 14.00 часова, у згради Општинске управе општине Ћићевац у просторијама службе за урбанизам Општине Ћићевац- Одсек за урбанизам, грађевинарство и инспекцијске послове (ул. Карађорђева бр.106, 37210 Ћићевац), као и на интернет страни Општине Ћићевац ([www.cicevac.rs](http://www.cicevac.rs/));
* Заинтересована лица могла су током јавног увида, своје примедбе на планирана решења, у писаном облику, да доставе Одсеку за урбанизам, грађевинарство и инспекцијске послове, Општинске управе општине Ћићевац, путем писарнице Општинске управе Ћићевац.
* Обрађивач плана је преко наручиоца послао захтеве за издавање услова за израду Измена и допуна Просторног плана општине Ћићевац, посебним организацијама, имаоцима јавних овлашћења и другим инстутуцијама.

3) Примедбе поднете у току јавног увида

* У току трајања јавног увида Плана, стигла је једна примедба од Општинске управе Општине Ћићевац, Одсека за урбанизам, грађевинарство и инспекцијске послове и иста је прослеђена обрађивачу плна и то:

Општинска управа општине Ћићевац, Одсек за урбанизам, грађевинарство и инспекцијске послове у току трајања јавног увида Нацрта плана Измене и допуне Просторног плана општине Ћићевац доставља следећу примедбу:

За потребе Постројења за пречишћавање отпадних вода није потребно планирати улицу ранга –саобраћајница у насељу, већ ће се приступ за планирано постројење решити планском документацијом нижег реда.

4. седница Комисије за планове општине Ћићевац, одржана је 12. септембра 2022. године у малој сали СО са почетком у 11.00 часова са следећим дневним редом:

1. Сумирање јавног увида у Нацрт плана Измене и допуне ПРОСТОРНОГ ПЛАНА ОПШТИНЕ ЋИЋЕВАЦ (јавни део седнице),
2. Усвајање записника са предходне седнице (затворени део седнице),
3. Усвајање извештаја о обављеном јавном увиду Измене и допуне ПРОСТОРНОГ ПЛАНА ОПШТИНЕ ЋИЋЕВАЦ,

4. Разно.

Седници су присуствовали чланови Комисије и то: Јовица Богдановић председник, Љубомир Бановић заменик председника, Маријана Јовановић секретар, Марија Орлић Пољаковић члан и Даница Дељанин члан. Испред Инфоплана ДОО Аранђеловац присуствовала је: Драгана Стојиловић. Испред ЈП Завод за урбанизам Ниш присуствовали су: Душица Шеговић и Владимир Богдановић. Испред Општинске управе Ћићевац присуствовао је Зоран Антић, урбаниста. Записник је водила Ивана Крстић.

Констатовано је да током јавног увида била 1 примедба на Нацрт плана Измене и допуне Просторног плана општине Ћићевац поднета од стране Општинске управе Ћићевац, Одсека за урбанизам, грађевинарство и инспекцијске послове, а односи се на то да за потребе постројења за пречишћавање отпадних вода није потребно планирати улицу ранга саобраћајница у насељу, већ ће се приступ за планирано постројење решити планским документом нижег реда. У току је израда Плана детаљне регулације, којим ће се решити поменута саобраћајница. Одговор обрађивача за саобраћајницу достављен је у писаном облику: „примедба се прихвата, нећемо планирати пут до постројења за пречишћавање отпадних вода“.

12.септембра 2022.године, у току јавне седнице, примедбе на Нацрт плана Измене и допуне Просторног плана општине Ћићевац поднео је ЈП Завод за урбанизам Ниш, обрађивач Урбанистичког пројекта за изградњу постројења за пречишћавање и евакуацију фекалних вода са приступним путем за општину Ћићевац. Примедбе су: „у рефералној карти избрисати симбол за извориште водоснабдевања и задржати само постројење за пречишћавање отпадних вода, а у текстуалном делу Плана задржати на предметној локацији само комуналне делатности и постројење за пречишћавање отпадних вода. Задржавањем симбола за извориште водоснабдевања (у графици), подразумевају се и зоне санитарне заштите, у којима не би могло да буде лоцирано постројење за пречишћавање отпадних вода. Наглашавамо да се ради о постојећем изворишту и планираном пречишћивачу који би се налазили на истој катастарској парцели. Све напред наведено има оправдање у тексту Измена и допуна Просторног плана општине Ћићевац где је образложено да је општина Ћићевац прешла на ново снабдевање водом са система регионалног водоснабдевања Ћелије.“

Представник обрађивача „Инфоплан“, Драгана Стојиловић, је на лицу места прихватила примедбу и одговорила да ће кориговати и текст и графику, на начин :

* у графичком делу на рефералној карти број 2, „Мрежа насеља и инфраструктурни системи“ ће уместо „ИЗВОРИШТЕ ВОДОСНАБДВАЊА МОРАВИШТЕ И КОМУНАЛНЕ ДЕЛАТНОСТИ“ стајати „ПОСТОЈЕЋЕ ИЗВОРИШТЕ МОРАВИШТЕ И КОМУНАЛНЕ ДЕЛАТНОСТИ“ ,
* у текстуалном делу на страни 7, у поглављу 3.4. ПРИНЦИПИ И ПРОПОЗИЦИЈЕ ПРОСТОРНОГ РАЗВОЈА САОБРАЋАЈА, ИНФРАСТРУКТУРНИХ СИСТЕМА, КОМУНАЛНЕ ИНФРАСТРУКТУРЕ И ПОВЕЗИВАЊЕ СА РЕГИОНАЛНОМ ИНФРАСТРУКТУРНОМ МРЕЖОМ, први поднаслов, мења се део првог става: „Уколико вода из постојећих бунара у неком моменту буде поново санитарно исправна, могуће је поново је користити за потребе водоснабдевања.“ и сада гласи „Уколико не дође до реализације планираног постројења, а вода из постојећих бунара у неком моменту буде поново санитарно исправна, могуће је поново је користити за потребе водоснабдевања.“

Констатовано је да је општина Ћићевац прешла на ново снабдевање водом са система регионалног водоснабдевања Ћелије.

У току одржавања седнице констатовано је да Извештај о Стратешкој процени утицаја измена и допуна Просторног плана општине Ћићевац на животну средину није дат на јавни увид па се исти упућује на јавни увид у трајању од 30 дана.

Комисија је једногласно усвојила Извештај.

Након завршене дискусије Комисијаза планове општине Ћићевац на 4. седници закључила је:

- Прихвата се одговор обрађивача по примедбама Општинске управе Ћићевац, које се односе на саобраћајницу;

- Прихвата се одговор обрађивача по примедбама ЈП Завод за урбанизам Ниш, које се односе на извориште „Моравиште“;

- Извештај о Стратешкој процени утицаја измена и допуна Просторног плана општине Ћићевац на животну средину се упућује на јавни увид у трајању од 30 дана.

* Јавни увид **Извештаја о стратешкој процени утицаја Измена и допуна Просторног плана општине Ћићевац на животну средину**, оглашен је у новинама Информер од 16.09.2022. године, огласној табли у згради Општине Ћићевац и на званичној интернет страници општине Ћићевац. Јавни увид Извештаја о стратешкој процени утицаја Измена и допуна Просторног плана општине Ћићевац на животну средину трајао је 30 дана, у периоду од  19.09.2022.год. закључно са 18.10.2022. год., а материјал је био изложен сваког радног дана, од 9.00 до 14.00 часова, у згради Општинске управе општине Ћићевац у просторијама службе за урбанизам Општине Ћићевац- Одсек за урбанизам, грађевинарство и инспекцијске послове (ул. Карађорђева бр.106, 37210 Ћићевац), као и на интернет страни Општине Ћићевац ([www.cicevac.rs](http://www.cicevac.rs/));
* Заинтересована лица могла су током јавног увида, а закључно са 18. октобром 2022. године, своје примедбе, у писаном облику, да доставе Одсеку за урбанизам, грађевинарство и инспекцијске послове, Општинске управе општине Ћићевац, путем писарнице Општинске управе Ћићевац или на адресу Општинска управа општине Ћићевац, ул. Карађорђева бр.106 у Ћићевцу.
* **ЈАВНА СЕДНИЦА** Комисије за планове Скупштине Општине Ћићевац, одржана је у згради Општинске управе општине Ћићевац, ул. Карађорђева бр.106 у Ћићевцу, у малој сали на II спрату, дана **19. октобра 2022. године**, са почетком у 11 часова. У току јавне седнице, сва присутна физичка и правна лица која су поднела примедбе у вези са Извештајем о стратешкој процени утицаја на животну средину, у писаном облику, мола су да образложе примедбе пред Комисијом за планове Скупштине Општине Ћићевац.

Примедбе/мишљење/ поднете у току јавног увида Извештаја о стратешкој процени утицаја Измена и допуна Просторног плана општине Ћићевац на животну средину

* У току трајања јавног увида Плана, стигло је једно мишљење од ЈКСП „ Развитак“ Ћићевац где су они сагласни са Извештајем о стратешкој процени утицаја Измена и допуну Просторног плана општине Ћићевац на животну средину и да немају посебних услова- исто је прослеђено обрађивачу плана.

Комисија је једногласно усвојила Извештај о извршеном јавном увиду Извештаја о Стратешкој процени утицаја Измене и допуне Просторног плана општине Ћићевац на животну средину, констатовала је да је процедура испоштована и да се План упућује у даљу процедуру.

13. седница Комисије за планове општине Ћићевац, одржана је 08. маја 2023. године у малој сали СО са почетком у 11.00 часова са следећим дневним редом:

1. Дневни ред:

2. Сумирање јавног увида у Нацрт Плана детаљне регулације за комплекс соларне електране „Младост 5 – Сталаћ“ у КО Сталаћ и Ивештаја о стратешкој процени утицаја на животну средину Плана детаљне регулације за комплекс соларне електране „Младост 5 – Сталаћ“ у КО Сталаћ (јавни део седнице)

3. Усвајање записника са предходне седнице (затворени део седнице),

4. Стручна контрола нацрта Измене и допуне ПРОСТОРНОГ ПЛАНА ОПШТИНЕ ЋИЋЕВАЦ након сагледавања Извештаја о извршеној контроли усклађености Измена и допуна просторног плана општине Ћићевац од старне Комисије за контролу усклађености планских докумената Министарства грађевинарства, саобраћаја и инфраструктуре Републике Србије, број 350-01-00227/2023-11 од 10.03.2023. године (затворени део седнице),

5. Разно (затворени део седнице)

## Након сагледавања Извештаја о извршеној контроли усклађености Измена и допуна Просторног плана општине Ћићевац од стране Комисије за контролу усклађености планских докумената Министарства грађевинарства, саобраћаја и инфраструктуре Републике Србије, број 350-01-00227/2023-11 од 10.03.2023. године, Комисија за планове општине Ћићевац увидом у достављени материјал констатује да је обрађивач планског документа по свим тачкама ускладио плански документ са Извештајем, осим у делу који се односи на сугестију која је изречена у тачци 1.1 (страна 5) која се односи на врсту планираног постројења. Истичемо да из разлога што је општина Ћићевац ушла у пројекат „Чиста Србија“ Владе Републике Србије врсту постројења и тачан капацитет одредиће стручни тим Владе РС за овај пројекат. До данашњег дана општина Ћићевац нема информацију која ће врста и капацитет постројења бити.

##### Комисија констатује да су прибављени услови од стране Министарства одбране и Завода за заштиту споменика културе.

## По питању правног основа Комисија констатује да је за израду Измена и допуна Просторног плана општине Ћићевац донета јединствена Одлука о изради Измена и допуна Просторног плана општине Ћићевац број 350-25/23-03 од 24.04.2023.г. објављена у “Службеном листу општине Ћићевац број 6/2023”.

Комисија је још констатовала да је потребно легенду Реф.карте 3 ускладити са легендом измењене Рефералне карте 2.

## Комисија је након извршене стручне контроле достављеног коригованог нацрта Просторног плана, а након сагледавања Извештаја и утврђивања да је поступљено по истом, донела одлуку да се Нацрт Измена и допуна Просторног плана са Извештајем о стратешкој процени утицаја Измена и допуна Просторног плана општине Ћићевац на животну средину упути на поновљени јавни увид у трајању од 15 дана.

ПРЕДСЕДНИК КОМИСИЈЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_

Јовица Богдановић

ЗАМЕНИК ПРЕДСЕДНИКА

\_\_\_\_\_\_\_\_\_\_\_\_\_\_\_\_\_\_\_\_\_\_\_ Љубомир Бановић

СЕКРЕТАР КОМИСИЈЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_

Маријана Јовановић

ЧЛАН КОМИСИЈЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Марија Орлић Пољаковић

ЧЛАН КОМИСИЈЕ

\_\_\_\_\_\_\_\_\_\_\_\_\_\_\_\_\_\_\_\_\_\_

Даница Дељанин

ОВЛАШЋЕНО ЛИЦЕ НАДЛЕЖНОГ ОРГАНА ЈЕДИНИЦЕ ЛОКАЛНЕ САМОУПРАВЕ

НАЧЕЛНИК ОПШТИНСКЕ УПРАВЕ ЋИЋЕВАЦ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мирјана Станојевић Јовић ,дипл.правник