У циљу провере усклађености **Нацрта измена и допуна просторног плана општине Ћићевац** са планским документима ширег значаја, Законом о планирању и изградњи („Службени гласник РС“, број 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20 и 52/21) и прописима донетим на основу овог закона, а како је прописано одредбама члана 33. став 3. поменутог Закона, а на основу увида у **дигиталну верзију Нацрта предметног просторног плана од 27.02.2023. године** и важећу планску документацију, **достављам следеће**

**МИШЉЕЊЕ**

1. Сугестија је да се у тачки „Инфраструктура“ - „Водна инфраструктура“ – „Водоснабдевање“ у реченици која се додаје и која гласи: *„Уколико не дође до реализације* ***планираног постројења****, а вода из постојећих бунара у неком моменту буде поново санитарно исправна, могуће је поново је користити за потребе водоснабдевања.“*  прецизира на које постројење се односи овај став.
2. Проверити да ли су приказане ознаке за све планиране ППОВ на Рефералној карти 2, нпр. за планиран ППОВ на КП 98 КО Лучина, итд.
3. Преиспитати давање „предлога“ за изградњу трафо станице снаге 400к\/А на КП бр.98 К.О. Лучина за напајање Постројења за пречишћавање отпадних вода јер плански документ треба да садржи услове за релизацију коначног планираног решења.
4. Документациону основу допунити, нпр.:

* Приложити одлуку о приступању и одлуку о неприступању изради Извештаја о стратешкој процени утицаја предметног плана на животну средину;
* Доставити доказ о прибављеним условима свих надлежних институција, нпр. надлежног завода за заштиту споменика културе, Министарства одбране, итд. с обзиром да њихови услови могу бити од значаја за формирање планског решења, као и да је обавезано прибављање ових услова у складу са одредбама чл. 46. став 4. Правилника о садржини, начину и поступку израде докумената просторног и урбанистичког планирања („Сл. гласник РС", бр. 32/2019), итд.

1. У вези са спроведеном процедуром израде предметног планског документа констатује се следеће:
   1. По питању правног основа за израду ових Измена и допуна просторног плана требало је донети обједињену Одлуку, односно другом Одлуком изменити првобитно донету Одлуку **уместо** доношења две Одлуке, које имају различите циљеве израде, различите називе и различите одлуке о приступању и неприступању изради стратешке процене утицаја плана на животну средину. У супротном, требало је спровести одвојене процедуре измена и допуна важећег планског документа у складу са донетим одлукама.
   2. Јавни увид у Нацрт плана је спроведен у периоду 01.08.2022.-30.08.2022. године, а да је Извештај о стратешкој процени утицаја Плана на животну средину био изложен на јавни увид у периоду 19.09.2022.-18.10.2022. године. Наведене јавне увиде је требало спровести истовремено, а с обзиром да је прописано следеће:

* Извештај стратешкој процени утицаја Плана на животну средину је саставни део Документационе основе плана у складу са одредбама чл. 20. став 2. Закона о планирању и изградњи из чега произилази да није био припремљен за потребе Нацрта плана који је био изложен на јавни увид;
* Извештај стратешкој процени утицаја Плана на животну средину садржи *приказ начина одлучивања, опис разлога одлучујућих за избор датог плана и програма са аспекта разматраних варијантних решења и приказ начина на који су питања животне средине укључена у план или програм* (чл. 12. став 2. тачка 7. Закона о стратешкој процени утицаја на животну средину („Службени гласник РС“, број 135/2004 i 88/2010)), што је од значаја за формирање коначног решења, а и могло је да дође до потребе кориговања Нацрта плана према примедбама које би биле прихваћене у јавном увиду у Извештај, а јавни увид за Нацрт плана је већ окончан;
* Јавни увид и јавна расправа у Извештај стратешкој процени утицаја Плана на животну средину *организује се по правилу, у оквиру излагања плана и програма на јавни увид и одржавања јавне расправе у складу са законом којим се уређује поступак доношења плана и програма* у складу са одредбама чл. 19. став 3. Закона о стратешкој процени утицаја на животну средину („Службени гласник РС“, број 135/2004 и 88/2010).
  1. Погрешан је датум сачињавања Извештаја о јавном увиду (наведено је да је урађен 07.09.2022. године, а јавна и затворена седница су одржане 12.09.2022. године).
  2. Из приложене документације не види да су прибављена мишљења надлежних и заинтересованих лица у вези са Извештајем стратешкој процени утицаја Плана на животну средину, пре његовог излагања на јавни увид, а у свему у складу са одредбама чл. 18. Закона о стратешкој процени утицаја на животну средину („Службени гласник РС“, број 135/2004 и 88/2010).

У Београду, дана 06.03.2023. године

Светлана Јовичинац, дипл.инж.арх.